CELEX: 62006CO0004
Language: hu
Date: 2006-09-20 00:00:00
Title: A Bíróság (ötödik tanács) 2006. szeptember 20-i végzése. # Jamal Ouariachi kontra az Európai Közösségek Bizottsága. # Fellebbezés - Kártérítési kereset - A Közösség szerződésen kívüli felelőssége - Nyilvánvalóan elfogadhatatlan fellebbezés. # C-4/06 P. sz. ügy

A Bíróság (ötödik tanács) 2006. szeptember 20‑i végzése – Ouariachi kontra Bizottság
      (C‑4/06. P. sz. ügy)
      „Fellebbezés – Kártérítési kereset – A Közösség szerződésen kívüli felelőssége – Nyilvánvalóan elfogadhatatlan fellebbezés”
      1.                     Fellebbezés – Jogalapok – Az Elsőfokú Bíróság előtt felhozott jogalapok és érvek egyszerű megismétlése – A hivatkozott téves
            jogalkalmazás meghatározásának hiánya – Elfogadhatatlanság (EK 225. cikk; a Bíróság Alapokmánya, 58. cikk, első bekezdés,
            a Bíróság eljárási szabályzata, 112. cikk, 1. §, c) pont) (vö. 23‑24., 29. pont)
      2.                     Fellebbezés – Jogalapok – A tények téves értékelése – Elfogadhatatlanság – A bizonyítékok Bíróság általi felülvizsgálata –
            Kizártság, kivéve az elferdítés esetét (EK 225. cikk; a Bíróság Alapokmánya, 58. cikk, első bekezdés; a Bíróság eljárási szabályzata,
            112. cikk, 1. §, c) pont) (vö. 26‑27., 29. pont)
      Tárgy
      
         
               Fellebbezés az Elsőfokú Bíróságnak (ötödik tanács) a T‑124/04. sz., Ouariachi kontra Bizottság ügyben 2005. október 26‑án
                  hozott, a felperesnek az őt a Bizottság kartúmi (Szudán) képviselete alkalmazottjának állítólagos jogellenes magatartása miatt
                  állítólagosan ért kár megtérítésére irányuló keresetét, mint nyilvánvalóan megalapozatlant, elutasító végzése ellen.
               
            Rendelkező rész 
      
         
                  1)
               
               
                  
               
               
                  A Bíróság a fellebbezést elutasítja.
               
            
         
                  2)
               
               
                  
               
               
                  A Bíróság J. Ouariachit kötelezi a költségek viselésére.